open-index/open-wikipedia-markdown huggingface dataset:
ந. பாலகிருஷ்ணன்

**ந. பாலகிருஷ்ணன்** (பிறப்பு மே 21, 1960) மலேசியாவில் எழுத்தாளர்களுள் ஒருவராவார். ந. பச்சைபாலன் எனும் புனைபெயரில் நன்கறியப்பட்ட இவர் இடைநிலைப் பள்ளி ஆசிரியருமாவார். மேலும் இவர் காஜாங் இலக்கியக் களத்தின் நிறுவுநரும், தலைவருமாவார். 

## எழுத்துத் துறை ஈடுபாடு
1976 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கவிதைகளுடன் புதுக்கவிதைகள் பற்றி நிறைய விமர்சனக் கட்டுரைகள், இடைநிலைப் பள்ளி மாணவர்களுக்குத் தமிழ் மொழி இலக்கிய வழிகாட்டிக் கட்டுரைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "மௌனம் கலைகிறேன்" (சிறுகதைகள், 1986);
* "கூவத் துடிக்கும் குயில்கள்" (தேசியப் பல்கலைக்கழக மாணவர்களின் புதுக்கவிதைத் தொகுப்பு, 1990);
* "நெம்புகோல்" (புதுக்கவிதைகள், 1997)
*  தமிழ் இலக்கியம் - தேர்வுக் களஞ்சியம் (2007)
*  என் கனவுகளும் கொஞ்சம் கவிதைகளும் (புதுக்கவிதைகள், 2009)
* இலக்கியப் பயணத்தில் ஹைக்கூ பாடகன் (பயணக்கட்டுரை, 2009)
* திசைகள் தொலைத்த வெளி  (கவிதைகள், 2013)
* தமிழ் இலக்கியம் - தேர்வுக்களம் (மாணவர்க்கு வழிகாட்டி நூல், 2013)
* தமிழ் இலக்கியம் - மாதிரித் தேர்வுத்தாள்கள் ( 2013)
* இன்னும் மிச்சமிருக்கிறது  (கவிதைகள், 2014)
* தமிழ் இலக்கியம் - தேர்வுக் களஞ்சியம் (மாணவர்க்கு வழிகாட்டி நூல், 2016)
* தமிழ் இலக்கியம் - மாதிரித் தேர்வுத் தாள்கள் (2016)
*எஸ்.பி.எம். தமிழ் மொழி - தேர்வுக் களஞ்சியம் (2018)

## பரிசில்களும், விருதுகளும்
* தமிழ் நேசன் - இலக்கியக் கருத்தரங்கம் (1983, 1985)
* ஸ்ரீ கோத்தா - ஆசிரியர் பயிற்சிக் கல்லூரி (1983, 1984)
* மலாயாப் பல்கலைக் கழகப் பேரவைச் சிறுகதைப் போட்டி
* மயில் சிறுகதைப் போட்டி
* மலேசியத் தமிழ் எழுத்தாளர் சங்க பொன்விழா கட்டுரைப் போட்டியில் முதல் பரிசு (2013)
* தஞ்சை தமிழ்ப் பல்கலைக்கழகத்தின் கரிகாற்சோழன் விருது (2013)

## உசாத்துணை
* மலேசியத் தமிழ் எழுத்துலகம் தளத்தில் ந. பாலகிருஷ்ணன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1960 பிறப்புகள்
க. பாக்கியம்

**க. பாக்கியம்** மலேசியாவில் எழுத்தாளர்களுள் ஒருவராவார். இவர் ஒரு இவர் ஓய்வு பெற்ற ஒரு தமிழாசிரியையாவார். மேலும், தற்போது, மலேசிய சமரச சுத்த சன்மார்க்க சங்கத்தின் தலைமை பொறுப்பேற்று, பல்வேறு சமய, சமுதாய, இலக்கியச் சேவைகளில் செயற்பட்டு வருகின்றார்.

## எழுத்துத் துறை ஈடுபாடு
1967 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், தொடர் கதைகள், கவிதைகள், சிறுவர் பாடல்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்
* முரண்பாடுகள் - (சிறுகதைத் தொகுப்பு)

## தொடர்கதை
* ஆத்மாவின் ராகங்கள்

## பரிசுகளும், விருதுகளும்
இவரது படைப்புக்கள் மாநில, மற்றும் தேசிய அளவில் பல சாதனை விருதுகளையும், பரிசுகளையும் பெற்றுள்ளன.
## உசாத்துணை
* மலேசியத் தமிழ் எழுத்துலகம் தளத்தில் க. பாக்கியம்  பக்கம் 

பகுப்பு:மலேசியத் தமிழ் எழுத்தாளர்கள்
பிரபந்த மரபியல்

பிரபந்தங்கள் 96 என்னும் பாகுபாடு தோன்றிய பின்னர் எழுந்த **பிரபந்த மரபியல்** நூலில் அந்தப் பிரபந்தங்களுக்கு இலக்கணம் கூறப்படுகிறது. இதன் ஆசிரியர் யார் எனத் தெரியவில்லை.

இதில் 60 நூற்பாக்கள் உள்ளன. முதல் 40 நூற்பாக்களில் 66 பிரபந்தங்களுக்கு இலக்கணம் உள்ளது.

எஞ்சியவை பொதுவான செய்திகளைக் கூறுகின்றன.
:பெருங்காப்பியம்
:புராணம்
:நால்வகைப் பாவுக்கு 12 ராசிகளைப் பகுத்துக்கூறுதல்
முதலான செய்திகள் கூறப்படுகின்றன.

## கருவிநூல்
* இலக்கண விளக்கம் – பொருளதிகாரம் – பாட்டியல், பதிப்பாசிரியர் தி.வே.கோபாலையர், சரசுவதி-மகால் நூல்நிலையப் பதிப்பு 1974
::இதனைக் கருவிநூலாக வைத்து எழுதிய கட்டுரை உள்ள நூல் 
* தமிழ் இலக்கண வரலாறு – 16ஆம் நூற்றாண்டு – இரண்டாம் பாகம், ஆசிரியர் மு. அருணாசலம், 
::இதனைக் கருவிநூலாக வைத்துத் தொகுத்த நூல்
* தமிழ் இலக்கண நூல்கள், பதிப்பாசிரியர் முனைவர் ச.வே.சுப்பிரமணியன், மெய்யப்பன் பதிப்பகம், 2007

பகுப்பு:தமிழ் இலக்கண நூல்கள்
பிரபந்த தீபிகை

**பிரபந்த தீபிகை** என்ற தமிழ் நூலின் ஆசிரியர் வேம்பத்தூர் முத்துவேங்கட சுப்பைய நாவலர். 14 சீர் விருத்தப் பாடல்கள் 100 கொண்டது இந்த நூல்.

சதகம் பாடியவர்கள் இந்த முறையைப் பின்பற்றியுள்ளனர். நிகண்டு, தீபம், தீபிகை, விளக்கம், என்னும் பெயரில் தோன்றியுள்ள நூல்கள் ஒரே வகையின.

பிரபந்த வகைகளும் பொருத்த வகைகளும் விளக்க வகை நூல்களில் சொல்லப்படும் பொதுச் செய்திகள். அத்துடன் இந்த நூலில் புதுமையான செய்திகள் பல சொல்லப்படுகின்றன. அவற்றுள் சில:
:ஆழ்வார்கள் பிறப்பு, சைவ அடியார், 
:யுக மன்னர், நாயக்கர், நவாப்புகள்
:தாள, ராக எண்ணங்கள்
:வேதம், ஸ்மிருதி, உபநிடதம், சிவாகமம், தீட்சை

## கருவிநூல்
:பிரபந்த தீபிகை, முனைவர்கள் ச.வே.சுப்பிரமணியன், அன்னி தாமசு ஆகியோர் தொகுப்பு, உலகத் தமிழாராய்ச்சி நிறுவனம், சென்னை வெளியீடு, 1982.

பகுப்பு:தமிழ் இலக்கிய நூல்கள்
67பி/சுரியூமொவ்-கெராசிமென்கோ

**சுரியூமொவ்-கெராசிமென்கோ வால்வெள்ளி** (*Comet Churyumov–Gerasimenko*, அதிகாரபூர்வமாக **67பி/சுரியூமொவ்-கெராசிமென்கோ** (*67P/Churyumov–Gerasimenko*), என்பது 6.45 ஆண்டுகள் சுற்றுக்காலம் (தற்போது) கொண்ட ஒரு வால்வெள்ளி ஆகும். இதன் சுற்று வீச்சு அண்ணளவாக 12.7 மணித்தியாலங்கள் ஆகும். இவ்வாள்வெள்ளி 2015 ஆகத்து 13 இல் மீண்டும் சுற்றுப்பாதை வீச்சுக்கு சுற்றுப்பாதை வீச்சு (சூரியனுக்கு கிட்டவாக) வரவிருக்கிறது. ஏனைய வால்வெள்ளிகள் போலவே இவ்வால்வெள்ளிக்கும் அதன் கண்டுபிடிப்பாளர்களின் பெயர்கள் சூட்டப்பட்டது. கிளிம் இவானொவிச் சுரியூமொவ், சுவெத்லானா இவனோவா கெராசிமென்கோ ஆகியோர் 1969 ஆம் ஆண்டில் இதனைக் கண்டுபிடித்தனர்.

ஐரோப்பிய விண்வெளி நிறுவனம் தனது ''ரொசெட்டா'' என்ற விண்கலத்தை, 2004 மார்ச் 2 இல் இவ்வாள்வெள்ளியை நோக்கி அனுப்பியது. இவ்விண்கலம் வாள்வெள்ளியின் சுற்றுப்பாதையை கிட்டத்தட்ட 10 ஆண்டுகளுக்குப் பின்னர் 2014 ஆகத்து 6 இல் அடைந்தது, இதன் பின்னர் ரொசெட்டா வால்வெள்ளியை ஆராய்ந்து வால்வெள்ளியில் தனது ஃபைலீ என்ற தரையிறங்கி இறங்கக்கூடிய பகுதியைக் கண்டறியும். 2014 நவம்பரில் இது வால்வெள்ளியில் தரையிறங்கும் என எதிர்பார்க்கப்படுகிறது.

## கண்டுபிடிப்பு

1969, செப்டம்பர் 11 இல் சோவியத் ஒன்றியம், அல்மா-ஆட்டா வானியற்பியல் கல்லூரியில் சிவெத்லானா கெரசிமென்கோ என்பவரால் எடுக்கப்பட்ட படம் ஒன்றை ஆராய்ந்த கிளிம் சுரியூமொவ் என்பவரால் இந்த வால்வெள்ளி கண்டுபிடிக்கப்பட்டது.

## மேற்கோள்கள்

## வெளி இணைப்புகள்
* 67P on Kronk's Cometography
* 67P/Churymuov-Gerasimenko at ESA/Hubble
* Color image of 67P/Churymuov-Gerasimenko 
* Detailed description of 67P with light curves and pictures
* The Dust Trail of Comet 67P/Churyumov–Gerasimenko between 2004 and 2006
* 67P at ESA website

பகுப்பு:வால்வெள்ளிகள்
சிற்பி ராசன்

**சிற்பி ராசன்** சிற்பக் கலைஞர், சமூக செயற்பாட்டாளர், பெரியார்வாதி, இறைமறுப்பாளர்.  இவர் சிற்பகலையை முறைப்படி கற்று பல சிலைகளை வடிவமைத்தார்.  தலித் போராட்டங்களிலும், இறைமறுப்புக் கருத்துப் பரப்பிலும் இவர் பங்கெடுத்தார்.

## வெளி இணைப்புகள்
* சிற்பி ராசன்

பகுப்பு:தமிழ் சிற்பக் கலைஞர்கள்
பகுப்பு:பெரியார்வாதிகள்
பகுப்பு:தமிழ்நாட்டு இறைமறுப்பாளர்கள்
பகுப்பு:தமிழ் இறைமறுப்பாளர்கள்
சு. அறிவுக்கரசு

**சு. அறிவுக்கரசு** (1 நவம்பர் 1940 - 22 சனவரி 2024) தமிழ்நாட்டைச் சேர்ந்த திராவிட இயக்கச் செயல்பாட்டாளர், எழுத்தாளர், மற்றும் பேச்சாளர் ஆவார். திராவிடர் கழகத்தின் (தி.க.) செயலவைத் தலைவராகத் தன் மறைவு வரை பணியாற்றினார்.

## தொடக்க வாழ்க்கை

அறிவுக்கரசு கடலூரில் 1 நவம்பர் 1940 அன்று தையல் நாயகி - சுப்பிரமணியன் இணையருக்கு மகனாகப் பிறந்தார். இவருடைய தந்தை, சுயமரியாதைக் கொள்கைளில் பற்றுக் கொண்டு வாழ்ந்தவர்.

பள்ளிக் கல்வியைக் கடலூரில்  பயின்ற அறிவுக்கரசு சமூகவியலில் முதுகலைப் பட்டத்தையும், எம்.பில்.என்னும் ஆய்வுப் பட்டத்தையும் (அரசுப்பணியிலிருந்து ஓய்வுபெற்றபின்) அண்ணாமலைப் பல்கலைக்கழகத்தில்  படித்தார்.

இவர் இணையர் ரஞ்சிதம், 2003-இல் காலமானார். இவர்களுக்கு மூன்று மகள்களும் ஒரு மகனும் உள்ளனர்.

## அரசுப் பணி

இளநிலை எழுத்தர் என்னும் தொடக்க நிலைப் பதவியிலிருந்து திட்ட அலுவலக ஆணையர், மாவட்ட வருவாய் அலுவலர், பொறுப்பு மாவட்ட ஆட்சியர்  என்னும் உயர் பதவிகள் வரை  (கெசட் பதவி) உயர்ந்தார். தமிழ்நாடு அரசு அலுவலர் ஒன்றியத்தில் பொதுச் செயலாளராகவும் மாநிலத் தலைவராகவும் இருந்தார். இச்சங்கத்தின் சார்பாக வெளிவந்த  'பொது ஊழியன்' என்னும் இதழுக்கு ஆசிரியராகவும் இருந்தார்.

## இயக்கப்பணி

*பொது ஊழியன்*, ''விடுதலை'', *உண்மை*, *பெரியார் பிஞ்சு*, *மாடர்ன் ரேசனலிஸ்ட்*  ஆகிய இதழ்களில்  பகுத்தறிவுக்  கருத்துகளையும் சீர்திருத்தச் சிந்தனைகளையும் எழுதினார். சர்வாகான், மதிமன்னன், அரசு, கட்டியக்காரன் பாடினி செங்கோ ஆதிரை அனிச்சம்  ஆகிய புனைப் பெயர்களில் எழுதினார்.

பகுத்தறிவாளர்  கழகம், திராவிடர் கழகம் (தி.க.) ஆகிய அமைப்புகளில் பல்வேறு பொறுப்புகளை ஏற்றும் மேடைகளில் இயக்கக் கொள்கைகளைப் பரப்புரை செய்தார். தம் இளைய மகளுக்கு சாதி மறுப்புத் திருமணம் கொள்கை நோக்கில் செய்து வைத்தார். தம் பிள்ளைகளுக்கும் பெயரப் பிள்ளைகளுக்கும் தூயத் தமிழ்ப்பெயர்களைச் சூட்டியுனார்.

திராவிட முன்னேற்றக் கழகத்துக்கு (தி.மு.க.) ஆதரவாக தேர்தல் பிரச்சாரங்களை மேற்கொண்டு வந்தார்.

## எழுதிய நூல்கள்
இவர்,  37 நூல்களை எழுதி வெளியிட்டுள்ளார்.
* பெரியார் பன்முகம் 
* பெரியார் மானுடம்
* பெண் 
* அறிவோம் இவற்றை
* இந்து ஆத்மா நாம் 
* தென்றல்ல புயல்
* புராணங்கள் 18+1
* அச்சம் + அறியாமை = கடவுள்
* அம்பேத்கர் வாழ்வும் பாடமும் 
* அவர்தாம் புரட்சிக் கவிஞர் பார்
* முட்டையும் தட்டையும்
* உலகப் பகுத்தறிவாளர்கள்
* ஆலிவுட் கலைவாணர் சார்லி சாப்ளின் 
* திராவிடர் கழகம் கட்சி அல்ல புரட்சி இயக்கமே
* இந்து மாயை  
* அதற்கு வயது இதுவன்று
* நீதிக்கட்சியும், சமூக நீதியும் (2024)

## மறைவும் பின்நிகழ்வுகளும்
கடலூரில் வாழ்ந்துவந்த அறிவுக்கரசு, 22 சனவரி 2024 அன்று தன் 84-ஆம் அகவையில் காலமானார்.

இதைத் தொடர்ந்து பிப்ரவரி 2 அன்று தி.க. செயலவைத் தலைவராக  வழக்குரைஞர் ஆ. வீரமர்த்தினி தேர்வானார்.

## புகழ்
ஐக்கிய அமெரிக்காவைத் தலைமையிடமாகக் கொண்ட உலகத் தமிழ்ப் பல்கலைக் கழகம், அறிவுக்கரசுக்கு மதிப்புறு முனைவர் (Doctor of Literature) பட்டத்தை 2022ஆம் ஆண்டு வழங்கிச் சிறப்பித்தது.

## உசாத்துணை

சு.அறிவுக்கரசு பவழ விழா மலர் , வெளியீடு: அறிவகம் 66,மின் நகர் 
திருப்பாதிரிப்புலியூர் கடலூர்-2

பகுப்பு:1940 பிறப்புகள்
பகுப்பு:2024 இறப்புகள்
பகுப்பு:கடலூர் மாவட்ட மக்கள்
பகுப்பு:பெரியாரிய அறிஞர்கள்
பகுப்பு:பகுத்தறிவாளர்கள்
பகுப்பு:தமிழ்நாட்டு இறைமறுப்பாளர்கள்
பகுப்பு:இந்திய இறைமறுப்பாளர்கள்
பகுப்பு:இறைமறுப்பாளர்கள்
பகுப்பு:திராவிட இயக்கம்
பிரபந்த தீபம்

பிரபந்த இலக்கணம் கூறும் **பிரபந்த தீபம்** நூல் 97 நூற்பாக்களில் 97 பிரபந்தங்களின் இலக்கணத்தைக் கூறுகிறது. இந்த நூலின் இறுதியில் ‘அபூர்த்தி’ என்னும் குறிப்பு உள்ளதால் இந்த நூல் முற்றுப்பெறாத நூல் எனத் தெரியவருகிறது. 

வீரமாமுனிவர் இயற்றிய சதுரகராதியில் 96 வகை பிரபந்தங்கள் காட்டப்பட்டுள்ளன. அது காட்டும் பரணி, உழத்திப்பாட்டு என்னும் பிரபந்தங்கள் இந்த நூலில் இல்லை. அந்த இடத்தைச் சீட்டுக்கவி, சமுத்தி என்னும் பிரபந்தங்கள் நிரப்புகின்றன. 

சதுரகராதி பெருங்காப்பியம், சிறுகாப்பியம் எனக் காட்டும் இரண்டை இந்நூல் காப்பியம் என ஒன்றாக வைத்துக்கொள்கிறது. சதுரகராதி தொகை எனக் குறிப்பிடும் ஒன்றை இந்நூல் கலித்தொகை, நெடுந்தொகை, குறுந்தொகை என மூன்றாகப் பகுத்துக்கொண்டுள்ளது.

குறத்திப்பாட்டைக் கூறிய இவர் உழத்திப்பாட்டை விடுத்தமைக்கான காரணம் புரியவில்லை.

இதன் ஆசிரியர் இன்னார் என்று தெரியவில்லை.

முத்துவீரியம் என்னும் நூலின் நூற்பாக்கள் சிலவற்றை அப்படியே பயன்படுத்தியுள்ளதால் இந்த நூல் முத்துவீரியத்துக்குப் பிற்பட்டது என்பது புலனாகிறது.

இது 19-ஆம் நூற்றாண்டு நூல் என்று இந்நூலைப் பதிப்பித்த முனைவர் ச.வே.சுப்பிரமணியன் குறிப்பிடுகிறார்.

## கருவிநூல்
# பிரபந்த தீபம், பதிப்பாசிரியர் ச.வே.சுப்பிரமணியன், தமிழ்ப்பதிப்பகம், பெருங்குடி, சென்னை 96, 1980
# தமிழ் இலக்கண நூல்கள், பதிப்பாசிரியர் ச.வே.சுப்பிரமணியன், மெய்யப்பன் பதிப்பகம், 2007

பகுப்பு:தமிழ் இலக்கண நூல்கள்
ஐரோப்பிய விண்வெளி நிறுவனம்

**ஐரோப்பிய விண்வெளி நிறுவனம்** (*European Space Agency*, சுருக்கமாக **ஈசா** (*ESA*) விண்வெளி ஆய்வுக்காக 1975 ஆம் ஆண்டில் நிறுவப்பட்ட ஒரு பன்னாட்டு அமைப்பு ஆகும். இவ்வமைப்பில் தற்போது 18 நாடுகள் உறுப்பு நாடுகளாக உள்ளன. இதன் தலைமை அலுவலகம் பாரிசில் உள்ளது. 2,000 பேர் வரை இங்கு பணியாற்றுகிறார்கள்.

ஈசாவின் விண்வெளித் திட்டங்களில், விண்வெளிக்கான மனிதப் பயணம், முக்கியமாக அனைத்துலக விண்வெளி நிலையம் ஊடாக மனிதர்களை அனுப்புதல், கோள்கள், மற்றும் சந்திரன், ஏனைய விண்பொருட்களுக்கு ஆளில்லா விண்கலங்களை அனுப்புதல், பூமியை ஆராய்தல், தொலைத்தொடர்பு ஆகியவை முக்கியமானவையாகும். பிரெஞ்சு கயானாவில் உள்ல கயானா விண்வெளி மையத்தை இது நிருவகித்து வருகிறது. ஆரியான் 5 என்ற ஏவுகலத்தை ஆரியான்ஸ்பேஸ் என்ற நிறுவனத்தின் ஊடாக நிருவகித்து வருகிறது.

## குறிப்புகள்

## வெளி இனைப்புகள்

*
*A European strategy for space  – Europa

பகுப்பு:ஐரோப்பிய விண்வெளித் திட்டங்கள்
பகுப்பு:1975 அமைப்புகள்
பகுப்பு:விண்வெளி நிறுவனங்கள்
வளரும் தமிழ் உலகம் (இதழ்)

**வளரும் தமிழ் உலகம்** 1982 ஆகஃசுடு திங்களில் இந்தியாவில் தமிழ்நாட்டில் தொடங்கப்பட்ட தமிழ் சிற்றிதழ் ஆகும். திங்கள்தோறும் வெளிவந்த இவ்விதழுக்கு முனைவர் மு.சதாசிவம் ஆசிரியர் ஆவார். சாதி, மதம், கட்சி, கொள்கை வேறுபாடுகளின்றித் தமிழை வளர்க்கும் ஆன்மீக, இலக்கியச் சமுதாயச் சீர்திருத்தத் திறனாய்வு இதழ் என்னும் அடையாள வரிகளோடு இவ்விதழ் வெளிவந்தது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## சான்றடைவு

* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1980களில் வெளிவந்த தமிழ் இதழ்கள்
கிராம ராஜ்யம் (இதழ்)

**கிராம ராஜ்யம்  ** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ரா.குருசாமி ஆவார்.  இது காந்தியக் கருத்துகளோடு கிராம ஊழியர்களால் கிராமங்களின் நிர்வாக வேலைகளுக்கு உதவக்கூடிய கட்டுரைகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:வளர்ச்சியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1940 களில் வெளிவந்த தமிழ் இதழ்கள்
காலக்ரமம் (இதழ்)

**காலக்ரமம்  ** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஆத்மாஜீ ஆவார். இது உரைவீச்சுகளை தேடி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:இந்தியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:கவிதைத் தமிழ் இதழ்கள்
குமரி (வாசிங்டன் இதழ்)

**குமரி (வாசிங்டன் இதழ்)** 1980 களில் ஐக்கிய அமெரிக்காவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ஜே.ஜோபிரகாசு ஆவார்.  இது கலை இலக்கிய படைப்புக்களையும் செய்திகளையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:பல்சுவைத் தமிழ் இதழ்கள்
பகுப்பு:ஐக்கிய அமெரிக்கத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
தீர்த்தக்கரை (இதழ்)

**தீர்த்தக்கரை  ** 2000 களில் இலங்கையில் இருந்து காலாண்டிதழாக வெளிவந்த தமிழ் சிற்றிதழ் ஆகும்.  இதன் ஆசிரியர் ச. சாந்திகுமார் ஆவார்.  இது மலையக நாட்டுப் பாடல்கள், சிறுகதை, கவிதை, விமர்சனம் போன்ற படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:மலையகத் தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
தமிழின ஓசை (இதழ்)

**தமிழின ஓசை  ** 1980 களில் இந்தியாவில் இருந்து மாதமிருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் தொ.து. அன்புச்செழியன் ஆவார்.  இது ஈர்ப்புடைய கதை, தமிழ் உணர்வுக் கட்டுரை, கவிதை, செய்தி, சினிமா எனப் பல்சுவையாக வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தமிழ்நாட்டுச் சிற்றிதழ்கள்‎
பகுப்பு:இந்தியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
கலைச்சொல் (இதழ்)

**கலைச்சொல்  ** 1980 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் கோவலங்கண்ணன் ஆவார்.  இது புதியன கண்டறியும் காலமாற்றத்திற்கு ஏற்றவாறு தெளிதமிழில் சொல்வளம் பெருக்கினால் நம்மொழி வளரும் என்பதறிந்து தமிழ்க் கலைச்சொற்களைப் பற்றிய கட்டுரைகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

தமிழில் 1916 ஆம் ஆண்டு 'தி சர்னல் ஆப் சயின்டிபிக் டெர்மினாலாஜி என்ற இதழை சேலம் வேங்கட சுப்பையரும், இராஜாஜியும் இணைந்து நடத்தினர்.

## உசாத்துணைகள்
* நாள் ஒரு நூல்
*தமிழில் அறிவியல் இதழ்கள் இரா.பாவேந்தன், சாமுவேல் பிஷ்கிறின் பதிப்பகம், கோயம்புத்தூர், 1998

பகுப்பு:தமிழியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:தமிழ் கலைச்சொற்கள்
புதுமை (இதழ்)

**புதுமை  ** 1980 களில் செருமனியில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது அரசியல், பொருளிய, பண்பாட்டியல் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:அரசியல் தமிழ் இதழ்கள்
பகுப்பு:யேர்மனியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
புரட்சி (இதழ்)

**புரட்சி  ** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் வ. வெங்கடாசலம் ஆவார்.  இது கட்டுரை, தலையங்கம், துணுக்குச்செய்தி, நாடகம், கேள்வி பதில் போன்றப் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:சமூக தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
கலாவல்லி (இதழ்)

**கலாவல்லி** 1950 களில் இந்தியாவில் இருந்து மாதமிருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் பி.எம்.கண்ணன் ஆவார்.  இது சிறுகதை, கவிதை, கட்டுரை, துணுக்கு, சிறுவர்பகுதி, விமர்சனம், நடப்புக் கோட்டோவியம் ஆகிய படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தமிழ்நாட்டுச் சிற்றிதழ்கள்‎
பகுப்பு:இந்தியத் தமிழ் இதழ்கள்
பகுப்பு:1950 களில் வெளிவந்த தமிழ் இதழ்கள்
விவேக போதினி (இதழ்)

**விவேக போதினி  ** 1908 ஆம் ஆண்டு முதல் 1932 ஆம் ஆண்டு வரை இருபத்தி நான்கு ஆண்டுகள்  இந்தியாவில் சென்னை, மயிலாப்பூரிலிருந்து மாதாந்தம் வெளிவந்த தமிழ் சிற்றிதழ் ஆகும்.

## ஆசிரியர்
இதன் ஆசிரியராகவும், உரிமையாளராகவும் இருந்தவர் வி. குப்புசாமி ஆவார்.

## உள்ளடக்கம்
இது அறிவைப் பரப்புவதற்காக அதிக பக்கங்களில் கட்டுரைகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* விவேக போதினி

## மேற்கோள்கள்

பகுப்பு:அறிவியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1910 களில் வெளிவந்த தமிழ் இதழ்கள்
ஓசை (இதழ்)

**ஓசை ** 1990 களில் பிரான்சில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது கலை இலக்கியப் படைப்புகளோடு, நடக்கிற நிகழ்வுகளை நுட்பமாகப் பதிவு  செய்து வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:பிரான்சியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
தமிழன் குரல் (இதழ்)

**தமிழன் குரல்  ** 1990 களில் ஐக்கிய அரபு அமீரகத்தில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் கமால் பாட்சா ஆவார்.  இது குறைந்த பக்கங்களில்  தமிழ்ச் சிந்தனையாளர்கள் மன்றத்தின் பல்வேறு செய்திகளை உள்ளடக்கி வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:ஐக்கிய அரபு அமீரகத் தமிழ் இதழ்கள்
மூலிகை மணி (இதழ்)

**மூலிகை மணி  ** 1964 இல் இருந்து இந்தியாவில் இருந்து திங்கள்தோறும் வெளிவரும் தமிழ் சிற்றிதழ் ஆகும்.  இதன் நிறுவிய ஆசிரியர் அ.இரா. கண்ணப்பர் ஆவார். தற்போது இவ்விதழின் நிருவாக ஆசிரியராக முனைவர் க. வெங்கடேசன் செயல்பட்டு வருகின்றார். இது சித்த மருத்துவ  இதழ் ஆகும்.  இந்த இதழ் தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:மருத்துவத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
கமலம் (இதழ்)

**கமலம் ** ()  1990 களில் செருமனியில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் அழலாடி ஆவார்.  இது தமிழ் உணர்வு, பகுத்தறிவு, தமிழீழம் ஆகிய கருத்துக்களை முன்னிறுத்திப் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:ஈழப் போராட்ட தமிழ் இதழ்கள்
பகுப்பு:யேர்மனியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
புகழ்ச் செல்வி (இதழ்)

**புகழ்ச் செல்வி  ** 2000 களில் இந்தியாவில் இருந்து மாதாந்தம் வெளிவந்த தமிழ்ச் சிற்றிதழ் ஆகும்.  இதன் ஆசிரியர் பரணிப்பாவலன் ஆவார்.  இது தமிழுணர்வோடு படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
சுதந்திரம் (இதழ்)

**சுதந்திரம்** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியராக கே. அருணாசலம் என்பவர் இருந்தார். இது கோட்டோவியம், நகைச்சுவை, துணுக்கு, கதை, கவிதை, கட்டுரை எனப் பல வடிவங்களில் கருத்துகளை ஆக்கங்களாக்கி அதிகமான பக்கங்களில் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

பகுப்பு:தமிழ்நாட்டுச் சிற்றிதழ்கள்‎
பகுப்பு:இந்தியத் தமிழ் இதழ்கள்
பகுப்பு:1950 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
தமிழன் (1990 கள் இதழ்)

**தமிழன் (1990 கள் இதழ்)** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ச.அ. டேவிட் ஆவார்.  இது தமிழ் உணர்வோடு, தமிழ் மொழி, தமிழரின் பண்பாடு, வரலாறு, பரவல், செயற்பாடுகள் என்பனவற்றை நுட்பமாகப் பதிவு செய்து வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:அரசியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
தேசபக்தன் (இதழ்)

**தேசபக்தன்** 2000 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது தமிழீழப் புதிய சனநாயகக் கட்சியின் கருத்துக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:அரசியல் தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
வேதாந்த தீபிகை (இதழ்)

**வேதாந்த தீபிகை  ** 1910 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.

## ஆசிரியர்
இதன் ஆசிரியர் டி.டி.ரங்காச்சார்யர் ஆவார்.

## பிறமொழி
இது தமிழ், பிறமொழி எழுத்துகளும் கலந்த கட்டுரைகளை வெளியிட்டது.

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* வேதாந்த தீபிகை

பகுப்பு:இந்து சமயத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1910 களில் வெளிவந்த தமிழ் இதழ்கள்
உரிமை வேட்கை (இதழ்)

**உரிமை வேட்கை  ** 1970 களில் இந்தியாவில் இருந்து கிழமைக்கொருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் உ.கணபதி ராம சுப்பையா ஆவார்.  இது அரசியல் கட்சிகளது தில்லு முல்லுகளைத் தோலுரித்துக் காட்டி, மக்கள் உரிமைகளை போராடிப் பெறவேண்டும் என்ற குறிக்கோளுடன் கட்டுரைகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:அரசியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
மௌனம் (இதழ்)

**மௌனம்** 1990 களில் பிரான்சில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் கி.பி.அரவிந்தன் ஆவார்.  இது சிறுகதை, கவிதை, கட்டுரை போன்ற படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:பிரான்சியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
எழிலோவியம் (இதழ்)

**எழிலோவியம்  ** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் பண்ணுருட்டி பரமசிவன் ஆவார். இது கவிதைக்கு உயிர் கொடுக்க என்று மரபுக் கவிதைகளைப் பல தலைப்புகளில் தொகுத்து வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:கவிதைத் தமிழ் இதழ்கள்
தீபம் (இதழ்)

**தீபம்** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் நா. பார்த்தசாரதி ஆவார்.  இது இலக்கிய வாதிகளின் சிறுகதை, குறிப்பு, கட்டுரை, கடிதங்கள், நேர்காணல் ஆகியனவற்றை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## வெளி இணைப்புகள்
*தமிழில் சிறு பத்திரிகைகள் நூலில், தீபம் இதழ் குறித்த கட்டுரை

பகுப்பு:நின்று போன தமிழ் இதழ்கள்
பகுப்பு:கலை இலக்கிய தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்
பகுப்பு:1960 களில் வெளிவந்த தமிழ் இதழ்கள்
விவேகபாநு (இதழ்)

**விவேகபாநு  ** 1903-ம் ஆண்டுகளில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.

## ஆசிரியர்
இதன் ஆசிரியர் எம்.ஆர். கந்தசாமிக் கவிராயர் ஆவார்.

## உள்ளடக்கம்
இது தமிழ் மொழியின் ஆக்கங்களையும், கலை இலக்கிய பண்பாட்டுப் பதிவுகளையும், நடப்புச் செய்திகளையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* விவேகபாநு

பகுப்பு:அறிவியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1900 களில் வெளிவந்த தமிழ் இதழ்கள்
வாழ்வியல் (இதழ்)

**வாழ்வியல்** 1960 களில் இந்தியாவில் இருந்து மாதமிருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் மா. வேங்கடாசலம் ஆவார்.  இது பகுத்தறிவும், தமிழும் கண்களென எண்ணி, இவை தொடர்பான கருத்துகளைத் தொகுத்து வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:வாழ்வியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
புலம் (இதழ்)

**புலம்** தை-மாசி 1998 இல் இருந்து 2000 வரை ஐக்கிய இராச்சியத்தில் இருந்து இரு மாதத்துக்கு ஒரு முறை வெளிவந்த தமிழ் சிற்றிதழ் ஆகும்.  இது புலம் பெயர்ந்த படைப்பாளிகளின் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## ஆசிரியர்
* இரவி. அருணாசலம்

## ஆலோசகர்கள்

* ஏ. சி. தாசீசியஸ்
* எஸ். கே. ராஜென்
* ஜி. எஸ். குமார்
* யசோதா மித்ரதாஸ்

## தொகுப்பு
* செல்லத்துரை நாவரசன்

## வெளியீடு
அனைத்துலக ஒலிபரப்புக் கூட்டுத்தாபனம் தமிழ்

## நிர்வாகம்
* சுந்தரம் சிறீஸ்கந்தராஜா

## விநியோகம்
* கிருஷ்ணா

## உசாத்துணைகள்
* நாள் ஒரு நூல்

பகுப்பு:அரசியல் தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
கொல்லிப்பாவை (இதழ்)

**கொல்லிப்பாவை** என்பது 1970 களில் இந்திய ஒன்றியம், தமிழ்நாட்டில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ராஜமார்த்தாண்டன் ஆவார்.  இது நவீன இலக்கிய பண்பாட்டு விமர்சனங்களை வெளியிட்டது.  

## வரலாறு
கொல்லிப்பாவையின் முதல் இதழ் 1976 அக்டோபரில் வெளியானது. இதழுக்கு இந்தப் பெயரைத் தேர்ந்து சொன்னவர் தருமு ஔரூப் சிவராம் என்று ராஜமார்த்தாண்டன் நன்றியுடன் அறிவித்தார். கொல்லிப்பாவை பெரிய அளவில், அதிகமான பக்கங்கள் கொண்ட ‘காலாண்டு ஏடு' ஆக வந்தது. முதல் இதழ் 52 பக்கங்கள் கொண்டதாக இருந்தது. இதன் ஒவ்வொரு இதழும் காலதாமதத்துக்காக வருத்தம் தெரிவித்தவாறு வந்தது. இவ்வாறு 1977இல் ஒரே ஒரு இதழைத்தான் வெளியிட முடிந்திருக்கிறது. இரண்டாவது ஆண்டு முதல், கொல்லிப்பாவை கன்னியாகுமரி மாவட்டம், இடையன் விளை என்ற ஊரிலிருந்து வெளி வரத்தொடங்கியது.  கொல்லிப்பாவை 1981இல் ஒன்றோ இரண்டோ வெளிவந்தது. 1982 இல் இது வெளிவந்ததாகத் தெரியவில்லை.

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## குறிப்பு

பகுப்பு:பண்பாட்டியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
நவசக்தி (இதழ்)

**நவசக்தி** 1930 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் திரு. வி. கலியாணசுந்தரனார் ஆவார்.  இது இலக்கியம், பண்பாடு, வரலாறு, நடைமுறை, போன்ற செய்திகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1930 களில் வெளிவந்த தமிழ் இதழ்கள்
பாலம் (டென்மார்க் இதழ்)

**பாலம்** 1990 களில் டென்மார்க்கில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது புலம் பெயர் மக்களது படைப்புகளையும், செய்திகளையும் முதன்மைப் படுத்தி வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:சமூக தமிழ் இதழ்கள்
பகுப்பு:டென்மார்க் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
தாகம் (இதழ்)

**தாகம்  ** 1990 களில் ஐக்கிய இராச்சியத்தில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஓர் ஆசிரியர் குழு பொறுப்பாக இருக்கிறது. இது பேரின மேலாதிக்கத்தால் ஒடுக்கப்படும் தமிழ் மக்களுக்கான நிகழ்வுப் பதிவுகளையும், விழிப்புணர்வுக் கட்டுரைகளையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:ஐக்கிய இராச்சியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:ஈழப் போராட்ட தமிழ் இதழ்கள்
வசந்தி அரசரத்தினம்

**வசந்தி அரசரத்தினம்** (பிறப்பு: சூன் 26, 1959) இலங்கையின் கல்விமான்களில் ஒருவர். இவர் இலங்கையின் நான்காவது பெண் துணைவேந்தராகவும் யாழ்ப்பாணப் பல்கலைக்கழகத்தின் முதற் பெண் துணைவேந்தராகவும் பதவியில் உள்ளவர்.

## வாழ்க்கைக் குறிப்பு
வசந்தி அரசரத்தினம் யாழ்ப்பாண மாவட்டம், சாவகச்சேரியில் எஸ்.ஏ. அரசரத்தினம் என்பவருக்கும் யோகவதிக்கும் பிறந்த ஒரே பெண்பிள்ளை. ஆரம்பக் கல்வியை நெடுங்கேணி மகா வித்தியாலயத்திலும் புசல்லாவை பரி. திரித்துவக் கல்லூரியிலும், பின்னர் சாவகச்சேரி மகளிர் கல்லூரியில் இணைந்து தனது கல்வியைத் தொடர்ந்தார். உயர் வகுப்புக் கல்வியை சாவகச்சேரி இந்துக் கல்லூரியில் உயிரியல் அறிவியல் துறையில் கற்றார். இளவயதில் தந்தையை இழந்தார்.

உயர் கல்வியை இவர் சென்னைப் பல்கலைக்கழகத்தில் 1977-1981 காலப்பகுதியில் உயிர் இரசாயனம், வேதியியல், இயற்பியல் ஆகிய பாடங்களைப் பயின்று முதற்பிரிவில் சித்தியடைந்து இள அறிவியல்மாணிப் பட்டத்தைப் பெற்றார். தொடர்ந்து கொழும்புப் பல்கலைக்கழகத்தில் உயிர் இரசாயனத்துறையில் கற்று முதுமாணிப் பட்டத்தையும் பெற்றார். பின்னர் யாழ்ப்பாணப் பல்கலைக்கழகத்தில் 1985-1989 கல்வியாண்டில் முனைவர் பட்டக்கற்கையை மேற்கொண்டார். முனைவர் பட்டத்துக்கான ஆய்வை யாழ்ப்பாணப் பல்கலைக்கழகத்தினதும் சுவீடன் லுண்ட் பல்கலைக்கழகத்தினதும் இணைப்பு ஆய்வாக மேற்கொண்டார். "சுதேச மூலிகைகளின் மருத்திவவியல் பயன்பாடு" என்கின்ற ஆய்வு முனைப்பின் வழியாக பல கட்டுரைகளை வசந்தி அரசரெத்தினம் அவர்கள் யாழ் மாவட்ட விஞ்ஞான முன்னேற்ற சங்கத்தின் ஆண்டு மலர்களில் பதிப்பித்துள்ளார்.

## பல்கலைக்கழகப் பணியில்
1984 இல் யாழ்ப்பாணப் பல்கலைக்கழக மருத்துவபீடத்தின் உயிர் இரசாயனத்துறையில் உதவி விரிவுரையாளராக இணைந்து பல பதவி உயர்வுகளைக் கண்டு 2007 ஆம் ஆண்டில் சிரேஷ்ட பேராசிரியரானார். மருத்துவத்துறை சார்ந்த ஒருவராக இல்லாதிருந்த போதிலும் கூட வசந்தி அரசரெத்தினம் அவர்கள் அவரது இரசாயனவியல் புலமையின் அடிப்படையில் மருத்துவ இரசாயனவியல் துறையில் பேராசிரியராக யாழ் பல்கலையின் மருத்துவபீடத்தில் பதவியுயர்வு பெற்றமை குறிப்பிடப்படவேண்டியதாகும். யாழ்ப்பாணப் பல்கலைக்கழகத்தின் மருத்துவப் பீடத் தலைவராகவும் 2002-2003 காலப்பகுதியில் பணியாற்றினார். யாழ்ப்பாணப் பல்கலைக்கழகத்தின் எட்டாவது துணை வேந்தராக 2011 ஆம் ஆண்டு மார்ச் 28 இல் நியமிக்கப்பட்டார்.

## உசாத்துணைகள்
* *பாராட்டிக் கௌரவிக்கப்படும் யாழ் பல்கலைக்கழகத்தின் முதற் பெண் துணைவேந்தர் வசந்தி அரசரத்தினம்* - வீரகேசரி சூன் 11, 2011

பகுப்பு:யாழ்ப்பாண மாவட்ட மக்கள்
பகுப்பு:இலங்கையின் கல்விமான்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:இலங்கை உயிர்வேதியியலாளர்கள்
பகுப்பு:யாழ்ப்பாணப் பல்கலைக்கழகத் துணைவேந்தர்கள்
பேசா மடந்தை

**பேசா மடந்தை** *(tongue-tied lady)* என்பது தமிழில் பரவலாகப் பயன்படுத்தப்படும் ஓர் உருவகம் ஆகும். பேச வேண்டிய நேரத்தில் பேசாமல் இருப்போரைப் பேசா மடந்தை என அழைக்கும் வழக்கம் உள்ளது. 

இந்த உருவகம் விக்கிரமாதித்தன் கதை போன்ற கதைகளில் வரும் பேசா மடந்தை கதாபாத்திரத்தை அடிப்படையாய்க் கொண்டது. விக்கிரமாதித்தன் பேசா மடந்தையைப் பேச வைத்து அவளை மணம் புரிந்ததாய்க் கதையில் சொல்லப்படுகிறது.

பகுப்பு:சொல்விளக்கம்
பிரகாச மாதா ஆலயம்

[thumb|250px|right| [மயிலாப்பூர்|மயிலாப்பூரில் உள்ள லஸ் சர்ச்]]

**பிரகாச மாதா ஆலயம் ** () சென்னையிலுள்ள ஓர் உரோமன் கத்தோலிக்க தேவாலயமாகும். இது பொதுவாக உள்ளூர் வட்டத்தில்   போர்த்துக்கீசியத்தில் உள்ள பெயரான   **நோசா சென்ஹோரா டா லஸ் ** (Nossa Senhora da Luz) என்பதை ஒட்டி   **லஸ் சர்ச்**  என்று அழைக்கப்படுகிறது. 1516ஆம் ஆண்டு போர்த்துக்கீசர்களால் கட்டப்பட்ட இந்த தேவாலயம் சென்னையின் மிகப்பழமையான தேவாலயங்களில் ஒன்றாகும். இதன் அடித்தளம் இந்தியாவில் ஐரோப்பிய கட்டிடங்களில் மிகப் பழமையான ஒன்றாக குறிக்கப்படுகின்றது. இது பதினாறாம் நூற்றாண்டில் தரைவழி மார்கமாக கிறித்தவ சமயத்துறவிகள்  வந்தடைந்ததையும் குறிக்கிறது.   திருத்தூதர் தோமா அடக்கம் செய்யப்பட்டுள்ளதாக நம்பப்படும் சாந்தோம் தேவாலயத்திற்கு மிக அண்மையில் உள்ளது.

இந்தத் தேவாலயம் கட்டப்பட்டக் காலத்தில் இப்பகுதி வனப்பகுதியாக இருந்திருந்தபோதும் தற்காலத்தில் செயலாக்கம் மிகுந்த பெருநகரப் பகுதியாக விளங்குகிறது. இந்த பதினாறாம் நூற்றாண்டு ஐரோப்பியக் கட்டிடத்தில் கோதிக் வளைவுகளும் பரோக்கிய அலங்காரங்களும் காணப்படுகின்றன.
thumb|250x250px|டெட்ராகிராமட்டன் / யெகோவா: கிறிஸ்தவர்களுக்கான கடவுளின் பெயர்.
ஒவ்வொரு ஆண்டும் ஆகத்து 15 அன்று பிரகாச மாதா விருந்து கொண்டாடப்படுகிறது. ஆகத்து 15,2010 அன்று சென்னை-மயிலாப்பூர் பேராயர் ஏ.எம். சின்னப்பா அவர்களால் பிரகாச மாதா தேவாலயம் பிரகாச மாதா ஆலயம் என அறிவிக்கப்பட்டது.

டெட்ராகிராமட்டன் பிரதான முகப்பில் சுமார் 6 மீட்டர் உயரத்தில் தெரியும்.

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னையில் உள்ள உரோமன் கத்தோலிக்க கோயில்கள்
9

கிபி ஆண்டு **9** (**[[ரோம எண்ணுருக்கள்|IX]]**) என்பது ஜூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "சபீனசு மற்றும் கமேரினசு நீதிபதிகளின் ஆட்சி ஆண்டு" (*Year of the Consulship of Sabinus and Camerinus*) எனவும், "ஆண்டு 762" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 9 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது ஒன்பதாம் ஆண்டாகும்.
## நிகழ்வுகள்

### இடம் வாரியாக
#### ரோமப் பேரரசு
* டியூட்டோபர்க் காட்டுப்பகுதியில் வாருசின் தலைமையிலான ரோம இராணுவம் தோற்றதை அடுத்து, இலத்தீன் மற்றும் செருமனிய மொழி பேசும் இனத்தவர்களைப் பிரிக்கும் எல்லையாக ரைன் ஆறு நிறுவப்பட்டது.
* பனோனியா (இன்றைய ஹங்கேரி) ரோம ஆட்சியின் கீழ் கொண்டு வரப்பட்டது.
* மக்கள் தொகையை அதிகரிப்பதற்காக, திருமணங்களின் எண்ணிக்கையை அதிகரிக்க ரோமில் சட்டம் இயற்றப்பட்டது. இதன் படி, குழந்தைகளற்ற உறவுமுறை தடை செய்யப்பட்டது.

## பிறப்புகள்
* நவம்பர் 17 – வெஸ்பாசியான், ரோமப் பேரரசன் (இ. 79)
உங்கள் நூலகம்

**உங்கள் நூலகம்** என்பது தமிழ் நாட்டில் நியூ செஞ்சுரி புத்தக நிறுவனம் நடத்தும் மாத இதழ். 1985 ஏப்ரலில் துவங்கப்பட்டு 1990 வரை வெளிவந்தது. பின் மீண்டும் 2005ஆம் ஆண்டு துவங்கப்பட்டு தற்காலம் வரை வெளியாகிக் கொண்டிருக்கிறது. 2008 செப்டம்பர் வரை இருமாத இதழாக வெளிவந்தது. பின்னர் மாத இதழாக வெளிவந்து கொண்டிருந்தது. 2010 திசம்பர் வரை இவ்விதழின் ஆசிரியராக **ஆர். பார்த்தசாரதி** இருந்தார். பழம்பெரும் தொழிற்சங்கவாதியும், மார்க்சியப் அறிவுஜீவியுமான ஆர். பார்த்தசாரதி 2011 ஜனவரியில் இயற்கை எய்தினார். அதற்குப் பின்பு **சண்முகம் சரவணன்** பொறுப்பாசிரியராக இருந்தார். இவ்விதழின் நோக்கம் புதிய நூல்கள் பற்றிய அறிமுகத்தை வழங்குவதும், வாசிப்பு விழிப்புண்ர்வை ஏற்படுத்துவதும் ஆகும். 

## மேற்கோள்கள்

## வெளி இணைப்பு
* உங்கள் நூலக இணையப் பக்கம்

பகுப்பு:தமிழ்நாட்டுச் சிற்றிதழ்கள்
சிங்கராயர் தாவீது

கலாநிதி **தாவீது அடிகள்** என அழைக்கப்படும் வண. **சிங்கராயர் தாவீது** (சூன் 28, 1907 - சூன் 2, 1981) யாழ்ப்பாணத்தைச் சேர்ந்த தமிழறிஞர். சொற்பிறப்பியல் ஆய்வாளர். பன்மொழி வித்தகர்.

## வாழ்க்கைக் குறிப்பு
யாழ்ப்பாணம் தும்பளையைப் பிறப்பிடமாகக் கொண்ட தாவீது அடிகள் யாழ்ப்பாணம் புனித பத்திரிசியார் கல்லூரியில் ஆரம்ப, மற்றும் இடைநிலைக் கல்வியைக் கற்று பின்னர் லண்டன் மெட்ரிக்குலேஷன் சோதனையில் சித்தி அடைந்து அதன் பின் லண்டன் பல்கலைக்கழக இளங்கலைமாணிப் பரீட்சையில் தோற்றி சிறப்புத்தரத்தில் சித்தியடைந்தார்..

புனித பேர்னாட் குருத்துவக் கல்லூரியில் சேர்ந்து அங்கு குருத்துவக் கல்வியை முடித்த பின் 1931 திசம்பர் 19 இல் கொழும்பு பேராயரினால் குருவாகத் திருநிலைப்படுத்தப்பட்டு அப்போஸ்தரிக்க பணியாளனாக குருத்துவப் பணியை ஆரம்பித்தார். தன் தந்தையார் படிப்பித்த யாழ்ப்பாணம் புனித பத்திரிசியார் கல்லூரிலேயே 1936 தொடக்கம் 1967 ஆசிரியராகப் பணியாற்றினார்.

## தமிழாய்வு
நல்லூர் சுவாமி ஞானப்பிரகாசரின் உந்துதலால் சமஸ்கிருத மொழியைக் கற்று புலமை அடைந்து அதில் முதுகலைமாணிப் பட்டத்தினை லண்டன் பல்கலைக்கழகத்தில் பெற்றுக் கொண்டார். அதனைத் தொடர்ந்து கீழைத்தேசத்தில் முக்கியமாக வாழும் மொழிகளையும் மேலைத்தேசத்தில் முக்கிய வாழும் மொழிகளையும் கற்கத் தொடங்கினார். அதனைத் தொடர்ந்து தமிழ் மொழியை மையமாக வைத்து மற்றைய மொழிகளோடு ஒப்பீடு ஆய்வு செய்து, சுவாமி ஞானப்பிரகாசர் ஆரம்பித்து வைத்த ஒப்பீட்டுச் சொற்பிறப்பியல் அகராதிகளைப் பின்பற்றி தானும் ஒப்பீட்டுச் சொற்பிறப்பியல் அகராதிகளை 1970 ஆம் ஆண்டு தொடக்கம் பல பாகங்களாக வெளியிட்டுள்ளார். அவற்றை விடத் தனி நூல்களையும் எழுதி வெளியிட்டுள்ளார். அவற்றுள் ஒன்று "We stand for...' என்பதாகும்.

## மறைவு
ஆசிரியப் பணியில் இருந்து ஓய்வு பெற்றபின் தன் வாழ்க்கையில் இறுதிக் காலத்தில் தான் கற்பித்த பத்திரியார் கல்லூரியிலேயே மேல்மாடியில் ஓர் அறையில் தங்கி இருந்தார். 1981 மே 31-சூன் 1 நள்ளிரவில் யாழ்ப்பாணப் பொது நூலகம் எரியூட்டப்பட்ட செய்தியைக் கேள்வியுற்ற பின் அடிகளார் உறக்கத்திற்குச் சென்றார். நித்திரைக்குச் சென்ற அவர் அடுத்தநாள் 1981 சூன் 2 விடியற்காலை காலமானார். நூலகம் எரியூட்டப்பட்ட செய்தியைக் கேட்ட அதிர்ச்சியினாலேயே அடிகளார் உயிர் நீத்தார் என்று சுட்டிக்காட்டப்பட்டது.

## மேற்கோள்கள்


## வெளி இணைப்புகள்
*Fr.H.S.David Foundation Trust Fund

பகுப்பு:ஈழத்துத் தமிழறிஞர்கள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
பகுப்பு:1907 பிறப்புகள்
பகுப்பு:1981 இறப்புகள்
பகுப்பு:இலங்கை கிறித்தவர்கள்
பகுப்பு:சொற்பிறப்பாய்வாளர்கள்
பூண்டு

thumb|200px|பலவகைப் பூண்டுகள் வளர்ந்திருக்கும் காட்சி
thumb|200px|பல்வேறு வகைப் பூண்டுகளிடையே ஊதாநிறப் பூக்களுடன் கூடிய பூண்டுத் தாவரம்
**பூண்டு** அல்லது **பூடு** என்பது தாவர வகைகளுள் ஒன்று. இவை உறுதியில்லாத, ஒடிசலான, பெரும்பாலும் பச்சை நிறம் கொண்ட தண்டுகளுடன் கூடியவை. பூண்டுகள் ஒரு மீட்டருக்கும் குறைவான உயரம் கொண்டவை. இவை பருவகாலத் தாவரங்கள். நிலத்துக்கு மேல் உள்ள இதன் பகுதிகளான இலை, தண்டு என்பன குறிப்பிட்ட பருவ காலங்களில் மட்டுமே காணப்படும். அதன் பின்னர் அவை அழிந்து விடும்.

பூண்டுகளில் ஓராண்டுத் தாவரங்கள், ஈராண்டுத் தாவரங்கள், பல்லாண்டுத் தாவரங்கள் என்னும் வகைகள் இருக்கின்றன. ஓராண்டுத் தாவர வகையைச் சேர்ந்த பூண்டுகள், ஓராண்டுக்குள் அவற்றின் வளரும் காலம் முடிவடைந்ததும் முற்றாகவே அழிந்து விடுகின்றன. ஈராண்டுத் தாவர வகைப் பூண்டுகளில், முதல் ஆண்டுப் பருவகால முடிவில் இலைகளும், தண்டுகளும் அழிந்தாலும், நிலத்துக்குக் கீழ் வேர்கள், கிழங்குகள் போன்ற பகுதிகள் உயிருடன் இருக்கின்றன. அடுத்த பருவகாலத்தில் அவற்றில் இருந்து தண்டுகளும் இலைகளும் வளர்ந்து பூத்து, வித்துக்களை உருவாக்கியபின் இறந்துவிடுகின்றன. பல்லாண்டுப் பூண்டுகளில், நிலத்தின் கீழுள்ள சில பகுதிகள் பல ஆண்டுகள் நிலைத்திருக்கக் கூடியவை. ஒவ்வொரு பருவகாலத்திலும் புதிதாகத் தண்டுகளும், இலைகளும் உருவாகின்றன.

## பயன்கள்
பூண்டுத் தாவரங்கள் பல மிகப் பழைய காலத்திலிருந்தே சமையலில் பயன்பட்டு வருகின்றன. பல பூண்டுகளின் தண்டு, இலை, வேர், கிழங்கு முதலிய உறுப்புகள் ஊட்டச்சத்துகள் கொண்ட உணவாக அமையும் அதே வேளை, வேறு சில பூண்டுகளின் உறுப்புக்கள் உணவில் வாசனைப் பொருட்களாகப் பயன்படுகின்றன. பல பூண்டுகளின் பகுதிகள் மருத்துவக் குணம் கொண்டவை. இதனால் பல மருத்துவ முறைகளில் இப்பூண்டுகள் நோய்களைத் தீர்க்கும் மருந்தாகவும் பயன்படுகின்றன. பூண்டுத் தாவரங்களிற் பல அழகிய பூக்களையோ, இலைகளையோ அல்லது தோற்றத்தையோ கொண்டிருப்பதனால், அவை அலங்காரத் தாவரங்களாகவும் பயன்படுகின்றன.

## பூண்டு வகைகள்

File:Flower Kaattu puundu.jpg |தரையில் படர்ந்திருக்கும் கொடிப்பூண்டுப் பூ
 பூண்டு வகைகளில்.
1.ஒருதலை பூண்டு 
2.மலை பூண்டு (கொடைக்கானல், மூணார் மலை பகுதிகளில் விளைவது) 
3.தரை பூண்டு (ஊட்டி பகுதிகளில் விளைவது)
4.நாட்டு பூண்டு (தமிழகம் மற்றும் பிற மாநில சமவெளியில் விளைவது) 
5.தைவான் அல்லது சைனா பூண்டு (இது இறக்குமதி செய்யப்பட்ட வியாபார நோக்கத்தில் பரப்பபட்டு இந்திய மாநிலங்களில் விற்கப்படும் அளவில் பெரியதாக உள்ள மரபுமாற்ற பூண்டாக இருக்கலாம்)

## மேலும் படிக்க
* இந்திய வாசனைத் திரவியங்கள்

பகுப்பு:தாவரங்கள்
சமித் பட்டேல்

**சமித் பட்டேல்** (*Samit Patel*, பிறப்பு: நவம்பர் 30 1984), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 ஒருநாள் பன்னாட்டுத் துடுப்பாட்டப் போட்டிகளிலும் 60 முதல்தர துடுப்பாட்டப் போட்டிகளிலும், 102 ஏ-தர துடுப்பாட்டப் போட்டிகளிலும், 54 இருபதுக்கு -20 போட்டிகளிலும் கலந்து கொண்டுள்ளார். இவர் 2008-ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
அடில் ரசீத்

**அடில் ரசீத்** (*Adil Rashid*, பிறப்பு: பிப்ரவரி 17 1988), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளிலும் 81 முதல்தர துடுப்பாட்டப் போட்டிகளிலும், 60 ஏ-தர துடுப்பாட்டப் போட்டிகளிலும், ஐந்து இருபதுக்கு -20 போட்டிகளிலும் கலந்து கொண்டுள்ளார். இவர் 2009 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1988 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
கிரஹம் லொயிட்

**கிரஹம் லொயிட்** (*Graham Lloyd*, பிறப்பு: சூலை 1 1969), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:கம்பர்லாந்து துடுப்பாட்டக்காரர்கள்
பகுப்பு:வாழும் மக்கள்
அலெக்ஸ் லூடன்

**அலெக்ஸ் லூடன்** (*Alex Loudon*, பிறப்பு: செப்டம்பர் 6 1980) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும் 76 முதல்தர துடுப்பாட்டப் போட்டிகளிலும், 77 ஏ-தர துடுப்பாட்டப் போட்டிகளிலும், 25 இருபதுக்கு -20 போட்டிகளிலும் கலந்து கொண்டுள்ளார். இவர் 2006 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:டர்ஹாம் பல்கலைக்கழகத் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
ஜிம் லவ்

**ஜிம் லவ்** (*Jim Love )*, பிறப்பு: ஏப்ரல் 22 1955), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1981 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1955 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:லின்கன்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
மால் லோய்

**மால் லோய்** (*Mal Loye*, பிறப்பு: செப்டம்பர் 27 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளிலும் 253 முதல்தர துடுப்பாட்டப் போட்டிகளிலும், 294 ஏ-தர துடுப்பாட்டப் போட்டிகளிலும், 42 இருபதுக்கு -20 போட்டிகளிலும் கலந்து கொண்டுள்ளார். இவர் 2007 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1972 பிறப்புகள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:பகிங்ஹாம்சையர் துடுப்பாட்டக்காரர்கள்
இஞ்சியோன்

**இஞ்சியோன் பெருநகரம்** (*Incheon Metropolitan City*) கொரியாவின் வடமேற்கில் அமைந்துள்ளது. 1883ஆம் ஆண்டு கெமுல்போ துறைமுகம் கட்டப்பட்டபோது நகரில் 4700 நபர்களே இருந்தனர். இன்று அதுவே  2.76 மில்லியன் மக்கள்தொகை உள்ள பெருநகரமாக வளர்ந்து கொரியாவின் சியோல் மற்றும் புசானை அடுத்து மூன்றாவது பெருநகரமாக விளங்குகிறது. துறைமுக நகராக இருக்கும் வசதியால் கொரியாவின் பொருளாதார முன்னேற்றத்துடன் இந்த நகரமும்  அண்மைக்காலங்களில் விரைவாக வளர்ச்சி அடைந்துள்ளது. 

இஞ்சியோன் துறைமுகம் 2003ஆம் ஆண்டில் கொரியாவின்  முதல் திறந்த பொருளாதார மண்டலமாக அறிவிக்கப்பட்டது. அது முதல் பல உள்நாட்டு நிறுவனங்களும் பன்னாட்டு நிறுவனங்களும் இந்தப் பொருளாதார மண்டலத்தில் முதலீடு செய்துள்ளன. சாம்சங் நிறுவனம் தனது உயிரியல் தொழில் முனைவிற்கு சாங்டோ பன்னாட்டு நகரை மையமாகக் கொண்டுள்ளது.   

ஓர் பன்னாட்டு நகரமாக இங்கு *2009 இஞ்சியோன் உலக சந்தை மற்றும் விழா* போன்ற பல பெரும் பன்னாட்டு மாநாடுகளும் கருத்தரங்கங்களும் நடைபெறுகின்றன. 
பதினேழாவது ஆசிய விளையாட்டுப் போட்டிகள் இங்கு செப்டம்பர் 19, 2014 முதல் நடைபெற உள்ளன. உலகின் பல பகுதிகளையும் வடகிழக்கு ஆசியாவுடன் இணைக்கும் மையமாக இஞ்சியோன் பன்னாட்டு வானூர்தி நிலையம் மற்றும் இஞ்சியோன் துறைமுகம் விளங்குகின்றன.

## மேற்கோள்கள்

## வெளியிணைப்புகள்
* அரசு இணையத்தளம்  இஞ்சியோன் பெருநகரம்
* கெமுல்போ முதல் சாங்டோ (கொரியாவின் பன்னாட்டு வாயில்) வரை- படக்காட்சியில் வரலாறு 

பகுப்பு:தென்கொரிய நகரங்கள்
கிரேய்க் கீஸ்வெட்டர்

** கிரேய்க் கீஸ்வெட்டர்** (*Craig Kieswetter*, பிறப்பு: நவம்பர் 28 1987), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 ஒருநாள் பன்னாட்டுத் துடுப்பாட்டப் போட்டிகளிலும் 70 முதல்தர துடுப்பாட்டப் போட்டிகளிலும், 73 ஏ-தர துடுப்பாட்டப் போட்டிகளிலும், ஒன்பது இருபதுக்கு -20 போட்டிகளிலும் கலந்து கொண்டுள்ளார். இவர் 2010 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:சாமர்செட் துடுப்பாட்டக்காரர்கள்
எட்மன் ஜோய்ஸ்

**எட்மன் ஜோய்ஸ்** (*Ed Joyce*, பிறப்பு: செப்டம்பர் 22 1978), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 ஒருநாள் பன்னாட்டுத் துடுப்பாட்டப் போட்டிகளிலும் 157 முதல்தர துடுப்பாட்டப் போட்டிகளிலும், 200 ஏ-தர துடுப்பாட்டப் போட்டிகளிலும், இரண்டு இருபதுக்கு - 20 போட்டிகளிலும் கலந்து கொண்டுள்ளார்.

பகுப்பு:1978 பிறப்புகள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
வே. தங்கமணி

**வே. தங்கமணி** (பிறப்பு: மே 15 1953) மலேசியாவில் எழுத்தாளர்களுள் ஒருவராவார். இவர் தொலைக்காட்சி நாடகத் தயாரிப்பாளராகப் பணியாற்றி வருகின்றார்.
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## வானொலி மற்றும் தொலைக்காட்சித்துறை
இவர் சிங்கப்பூர், மலேசிய வானொலியிலும் தொலைக்காட்சியிலும் போன்றவற்றிலும் எழுதி வருகின்ற அதேநேரம், பல தொலைக்காட்சி நாடங்களை எழுதியும், இயக்கியும், நடித்தும் உள்ளார்.
## உசாத்துணை
* மலேசியத் தமிழ் எழுத்துலகம் தளத்தில் வே. தங்கமணி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1953 பிறப்புகள்
மார்ட்டின் செகர்ஸ்

**மார்ட்டின் செகர்ஸ்** (*Martin Saggers*, பிறப்பு: மே 23 1972), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 119 முதல்தர துடுப்பாட்டப் போட்டிகளிலும், 124 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2003 - 2004 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1972 பிறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:எஸ்செக்ஸ் துடுப்பாட்டக்காரர்கள்
சு. தங்கவேலு

**சு. தங்கவேலு** (பிறப்பு:  டிசம்பர் 17 1946) மலேசிய எழுத்தாளர்களுள் ஒருவராவார். பாவலர் கோவி. மணிதாசன் எனும் புனைப்பெயரால் அறியப்பட்ட இவர் விற்பனை முகவராகப் பணியாற்றி வருகின்றார். மேலும் இவர்  பூக்களம் என்னும் வடமலேசிய எழுத்தாளர் - வாசகர் அமைப்பின் நிறுவனர் என்பதும் குறிப்பிடத்தக்கது. பாவலர், கவிமணி, கவிச்சிட்டு, பாயிரப் பாவலர் போன்ற அடைமொழிகள் பெற்றவர்.
## எழுத்துத் துறை ஈடுபாடு
1967 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகள், இசைப்பாடல்கள், இலக்கிய, சொல் ஆய்வுக் கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "சந்தனப் பூக்கள்" (கவிதைகள், 1992);
* "தமிழ் நானூறு" (கவிதைகள், 1996).

## பரிசுகளும் விருதுகளும்
* மலேசியத் தமிழ் இளைஞர் மணிமன்றம் நடத்திய தேசிய நேர்முகக் கவிதைப் போட்டியில் முதல் பரிசு
* கவிதைக் களம் நடத்திய தேசியக் கவிதைப் போட்டியில் இரணடாம் பரிசு
* தமிழ் நேசன் நடத்திய மலேசியத் தந்தை துங்கு பற்றிய கவிதைப் போட்டியில் முதல் பரிசு;
## உசாத்துணை
* மலேசியத் தமிழ் எழுத்துலகம் தளத்தில் சு. தங்கவேலு பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1946 பிறப்புகள்
இயன் செலிஸ்பரி

**இயன் செலிஸ்பரி** (*Ian Salisbury*, பிறப்பு: சனவரி 21 1970), இங்கிலாந்து அணியின் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2003 - 2004 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1970 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
ஆண்டி சேன்ட்ஹாம்

**அன்டி சேன்ட்ஹாம்** (*Andy Sandham*, பிறப்பு: சூலை 21 1890, இறப்பு: சூலை 8 1982), இங்கிலாந்து அணியின் துடுப்பாட்டக்காரர் ஆவார். இவர் 14 தேர்வுத் துடுப்பாட்டப் போட்டிகளிலும் , 643 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1930 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1890 பிறப்புகள்
பகுப்பு:1982 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்